CELEX: 32021R1323
Language: sk
Date: 2021-08-10 00:00:00
Title: Nariadenie Komisie (EÚ) 2021/1323 z 10. augusta 2021, ktorým sa mení nariadenie (ES) č. 1881/2006, pokiaľ ide o maximálne hodnoty obsahu kadmia v určitých potravinách (Text s významom pre EHP)

11.8.2021   
               
               
                  SK
               
               
                  Úradný vestník Európskej únie
               
               
                  L 288/13
               
            
         NARIADENIE KOMISIE (EÚ) 2021/1323
         z 10. augusta 2021,
         ktorým sa mení nariadenie (ES) č. 1881/2006, pokiaľ ide o maximálne hodnoty obsahu kadmia v určitých potravinách
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
         keďže:
         
                     (1)
                  
                  
                     Nariadením Komisie (ES) č. 1881/2006 (2) sa stanovujú maximálne hodnoty obsahu kadmia (Cd) v rôznych potravinách.
                  
               
                     (2)
                  
                  
                     Európsky úrad pre bezpečnosť potravín (ďalej len „úrad“) prijal 30. januára 2009 stanovisko ku kadmiu v potravinách (3). Úrad dospel k záveru, že kadmium je primárne toxické pre obličky, najmä pre bunky proximálneho tubulu, kde sa v priebehu času hromadí a môže spôsobiť obličkovú dysfunkciu. Vzhľadom na toxické účinky kadmia na obličky úrad stanovil prípustný týždenný príjem pre kadmium vo výške 2,5 μg/kg telesnej hmotnosti. Úrad ďalej dospel k záveru, že priemerná expozícia dospelých v celej Únii sa približuje prípustnému týždennému príjmu alebo ho mierne prevyšuje. Takisto dospel k záveru, že podskupiny, ako sú vegetariáni, deti, fajčiari a ľudia žijúci vo vysoko kontaminovaných oblastiach, by mohli prekročiť prípustný týždenný príjem približne o dvojnásobok. Skupina CONTAM preto dospela k záveru, že súčasnú expozíciu kadmiu na úrovni populácie je potrebné znížiť. V nadväznosti na uvedené stanovisko úrad 17. januára 2012 vydal vedeckú správu, v ktorej potvrdil, že deti a dospelí s expozíciou na 95. percentile by mohli prekročiť smerodajné hodnoty z hľadiska ochrany zdravia (4).
                  
               
                     (3)
                  
                  
                     Vzhľadom na stanovisko a vedeckú správu úradu sa nariadením Komisie (EÚ) č. 488/2014 stanovili nové maximálne hodnoty pre detskú výživu a výrobky z čokolády/kakaa (5).
                  
               
                     (4)
                  
                  
                     Komisia však okamžité zníženie existujúcich maximálnych hodnôt obsahu v danom čase nepovažovala za vhodné. Preto prijala odporúčanie Komisie 2014/193/EÚ (6), v ktorom sa členské štáty vyzývajú, aby zabezpečili, aby boli poľnohospodári informovaní o už dostupných metódach zmierňovania, aby takéto metódy boli pre poľnohospodárov propagované, aby sa tieto metódy začali používať alebo aby sa v ich používaní pokračovalo, aby pravidelne monitorovali pokrok opatrení zmierňovania zhromažďovaním údajov o výskyte hodnôt obsahu kadmia v potravinách a aby do februára 2018 dané údaje nahlásili, najmä pokiaľ ide o hodnoty obsahu kadmia, ktoré sa blížia k maximálnym hodnotám obsahu alebo ich prevyšujú.
                  
               
                     (5)
                  
                  
                     Z vyhodnotenia najnovších údajov o výskyte, ktoré sa zhromaždili po vykonaní zmierňujúcich opatrení, vyplýva, že v súčasnosti je zníženie prítomnosti kadmia v mnohých potravinách uskutočniteľné. Preto je vhodné znížiť existujúce maximálne hodnoty obsahu kadmia alebo stanoviť maximálne hodnoty pre tieto potraviny.
                  
               
                     (6)
                  
                  
                     Nariadenie (ES) č. 1881/2006 by sa preto malo zodpovedajúcim spôsobom zmeniť.
                  
               
                     (7)
                  
                  
                     Vzhľadom na to, že kadmium je nepriamy genotoxický karcinogén a jeho prítomnosť preto predstavuje vyššie riziko pre verejné zdravie, výrobkom obsahujúcim kadmium, ktoré nespĺňajú nové maximálne hodnoty obsahu a ktoré boli umiestnené na trh pred nadobudnutím účinnosti tohto nariadenia, by malo byť povolené zostať na trhu len počas obmedzeného obdobia.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k nariadeniu (ES) č. 1881/2006 sa mení v súlade s prílohou k tomuto nariadeniu.
         
         
            Článok 2
            Potraviny uvedené v prílohe, ktoré boli zákonne umiestnené na trh pred nadobudnutím účinnosti, môžu zostať na trhu do 28. februára 2022.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. augusta 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. ES L 37, 13.2.1993, s. 1.
         
            (2)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
         
            (3)  EFSA Panel on Contaminants in the Food Chain (CONTAM); Scientific opinion on cadmium in food. [Vedecká skupina EFSA pre kontaminanty v potravinovom reťazci (CONTAM)]; vedecké stanovisko ku kadmiu v potravinách. Vestník EFSA (EFSA Journal) (2009) (980) 1-139, https://efsa.onlinelibrary.wiley.com/doi/epdf/10.2903/j.efsa.2009,980.
         
            (4)  Scientific Report of EFSA on Cadmium dietary exposure in the European population (Vedecká správa EFSA o expozícii európskej populácie kadmiu prostredníctvom stravy). Vestník EFSA (EFSA Journal) (2012);10(1), 2551 [37 s.], https://efsa.onlinelibrary.wiley.com/doi/epdf/10.2903/j.efsa.2012,2551.
         
            (5)  Nariadenie Komisie (EÚ) č. 488/2014 z 12. mája 2014, ktorým sa mení nariadenie (ES) č. 1881/2006, pokiaľ ide o maximálne hodnoty obsahu kadmia v potravinách (Ú. v. EÚ L 138, 13.5.2014, s. 75).
         
            (6)  Odporúčanie Komisie 2014/193/EÚ zo 4. apríla 2014 týkajúce sa zníženia výskytu kadmia v potravinách (Ú. v. EÚ L 104, 8.4.2014, s. 80).
      
      
         
            PRÍLOHA
            V oddiele 3: V oddiele Kovy v prílohe k nariadeniu (ES) č. 1881/2006 sa pododdiel 3.2 (Kadmium) nahrádza takto:
            
               
                           Potraviny (1)
                           
                        
                        
                           Maximálne hodnoty obsahu (mg/kg čerstvej hmotnosti)
                        
                     
                           „3.2.
                        
                        
                           
                              Kadmium
                           
                        
                        
                            
                        
                     
                           3.2.1.
                        
                        
                           Ovocie (27) a stromové orechy (27)
                           
                        
                        
                            
                        
                     
                           3.2.1.1.
                        
                        
                           Citrusové ovocie, jadrové ovocie, kôstkové ovocie, stolové olivy, kivi, banány, mangá, papáje a ananásy
                        
                        
                           0,020 
                        
                     
                           3.2.1.2.
                        
                        
                           Bobuľové a drobné ovocie okrem malín
                        
                        
                           0,030 
                        
                     
                           3.2.1.3.
                        
                        
                           Maliny
                        
                        
                           0,040 
                        
                     
                           3.2.1.4.
                        
                        
                           Ovocie okrem ovocia uvedeného v bodoch 3.2.1.1, 3.2.1.2 a 3.2.1.3
                        
                        
                           0,050 
                        
                     
                           3.2.1.5.
                        
                        
                           Stromové orechy  (*1)
                           
                        
                        
                            
                        
                     
                           3.2.1.5.1.
                        
                        
                           Stromové orechy okrem tých, ktoré sú uvedené v bode 3.2.1.5.2
                        
                        
                           0,20 
                        
                     
                           3.2.1.5.2.
                        
                        
                           Píniové oriešky
                        
                        
                           0,30 
                        
                     
                           3.2.2.
                        
                        
                           Koreňová a hľuzová zelenina (27)
                           
                        
                        
                            
                        
                     
                           3.2.2.1.
                        
                        
                           Koreňová a hľuzová zelenina, okrem tej, ktorá je uvedená v bodoch 3.2.2.2, 3.2.2.3, 3.2.2.4, 3.2.2.5 a 3.2.2.6. V prípade zemiakov sa maximálna hodnota obsahu uplatňuje na ošúpané zemiaky.
                        
                        
                           0,10 
                        
                     
                           3.2.2.2.
                        
                        
                           Reďkovka
                        
                        
                           0,020 
                        
                     
                           3.2.2.3.
                        
                        
                           Tropické korene a hľuzy, koreň petržlenu, okrúhlica
                        
                        
                           0,050 
                        
                     
                           3.2.2.4.
                        
                        
                           Repa obyčajná
                        
                        
                           0,060 
                        
                     
                           3.2.2.5.
                        
                        
                           Zeler buľvový
                        
                        
                           0,15 
                        
                     
                           3.2.2.6.
                        
                        
                           Chren, paštrnák, kozia brada
                        
                        
                           0,20 
                        
                     
                           3.2.3.
                        
                        
                           Cibuľová zelenina (27)
                           
                        
                        
                            
                        
                     
                           3.2.3.1.
                        
                        
                           Cibuľová zelenina okrem cesnaku
                        
                        
                           0,030 
                        
                     
                           3.2.3.2.
                        
                        
                           Cesnak
                        
                        
                           0,050 
                        
                     
                           3.2.4.
                        
                        
                           Plodová zelenina (27)
                           
                        
                        
                            
                        
                     
                           3.2.4.1.
                        
                        
                           Plodová zelenina okrem baklažánov
                        
                        
                           0,020 
                        
                     
                           3.2.4.2.
                        
                        
                           Baklažány
                        
                        
                           0,030 
                        
                     
                           3.2.5.
                        
                        
                           Hlúbová zelenina (27)
                           
                        
                        
                            
                        
                     
                           3.2.5.1.
                        
                        
                           Hlúbová zelenina okrem listovej hlúbovej zeleniny
                        
                        
                           0,040 
                        
                     
                           3.2.5.2.
                        
                        
                           Listová hlúbová zelenina
                        
                        
                           0,10 
                        
                     
                           3.2.6.
                        
                        
                           Listová zelenina a byliny (27)
                           
                        
                        
                            
                        
                     
                           3.2.6.1.
                        
                        
                           Listová zelenina okrem tej, ktorá je uvedená v bode 3.2.6.2
                        
                        
                           0,10 
                        
                     
                           3.2.6.2.
                        
                        
                           Špenát a podobné špenátové plodiny (listy), semenáčiky horčice a čerstvé bylinky
                        
                        
                           0,20 
                        
                     
                           3.2.7.
                        
                        
                           Strukoviny (27)
                           
                        
                        
                           0,020 
                        
                     
                           3.2.8.
                        
                        
                           Stonková zelenina (27)
                           
                        
                        
                            
                        
                     
                           3.2.8.1.
                        
                        
                           Stonková zelenina okrem tej, ktorá je uvedená v bodoch 3.2.8.2 a 3.2.8.3
                        
                        
                           0,030 
                        
                     
                           3.2.8.2.
                        
                        
                           Pór
                        
                        
                           0,040 
                        
                     
                           3.2.8.3.
                        
                        
                           Zeler
                        
                        
                           0,10 
                        
                     
                           3.2.9.
                        
                        
                           Huby (27)
                           
                        
                        
                            
                        
                     
                           3.2.9.1.
                        
                        
                           Pestované huby okrem tých, ktoré sú uvedené v bode 3.2.9.2
                        
                        
                           0,050 
                        
                     
                           3.2.9.2.
                        
                        
                           
                              Lentinula edodes (húževnatec jedlý, šii-take) a Pleurotus, ostreatus (hliva ustricovitá)
                        
                        
                           0,15 
                        
                     
                           3.2.9.3.
                        
                        
                           Divorastúce huby
                        
                        
                           0,50 
                        
                     
                           3.2.10.
                        
                        
                           Strukoviny a bielkoviny zo strukovín
                        
                        
                            
                        
                     
                           3.2.10.1.
                        
                        
                           Strukoviny okrem bielkovín zo strukovín
                        
                        
                           0,040 
                        
                     
                           3.2.10.2.
                        
                        
                           Bielkoviny zo strukovín
                        
                        
                           0,10 
                        
                     
                           3.2.11.
                        
                        
                           Olejnaté semená (*1)
                           
                        
                        
                            
                        
                     
                           3.2.11.1.
                        
                        
                           Olejnaté semená okrem tých, ktoré sú uvedené v bodoch 3.2.11.2, 3.2.11.3, 3.2.11.4, 3.2.11.5 a 3.2.11.6
                        
                        
                           0,10 
                        
                     
                           3.2.11.2.
                        
                        
                           Repkové semená
                        
                        
                           0,15 
                        
                     
                           3.2.11.3.
                        
                        
                           Arašidy a sójové bôby
                        
                        
                           0,20 
                        
                     
                           3.2.11.4.
                        
                        
                           Horčičné semená
                        
                        
                           0,30 
                        
                     
                           3.2.11.5.
                        
                        
                           Ľanové semeno a slnečnicové semeno
                        
                        
                           0,50 
                        
                     
                           3.2.11.6.
                        
                        
                           Semeno maku
                        
                        
                           1,20 
                        
                     
                           3.2.12.
                        
                        
                           Obilniny  (*2)
                           
                        
                        
                            
                        
                     
                           3.2.12.1.
                        
                        
                           Obilniny okrem tých, ktoré sú uvedené v bodoch 3.2.12.2, 3.2.12.3, 3.2.12.4 a 3.2.12.5
                        
                        
                           0,10 
                        
                     
                           3.2.12.2.
                        
                        
                           Raž a jačmeň
                        
                        
                           0,050 
                        
                     
                           3.2.12.3.
                        
                        
                           Ryža, mrlík čílsky, pšeničné otruby a pšeničný lepok
                        
                        
                           0,15 
                        
                     
                           3.2.12.4.
                        
                        
                           
                              Triticum durum (tvrdá pšenica)
                        
                        
                           0,18 
                        
                     
                           3.2.12.5.
                        
                        
                           Pšeničné klíčky
                        
                        
                           0,20 
                        
                     
                           3.2.13.
                        
                        
                           Tieto nižšie uvedené špecifické výrobky z kakaa a čokolády (49)
                           
                        
                        
                            
                        
                     
                           3.2.13.1.
                        
                        
                           
                                       —
                                    
                                    
                                       Mliečna čokoláda s < 30 % celkovej kakaovej sušiny
                                    
                                 
                        
                           0,10 
                        
                     
                           3.2.13.2.
                        
                        
                           
                                       —
                                    
                                    
                                       Čokoláda s < 50 % celkovej kakaovej sušiny; mliečna čokoláda s ≥ 30 % celkovej kakaovej sušiny
                                    
                                 
                        
                           0,30 
                        
                     
                           3.2.13.3.
                        
                        
                           
                                       —
                                    
                                    
                                       Čokoláda s ≥ 50 % celkovej kakaovej sušiny
                                    
                                 
                        
                           0,80 
                        
                     
                           3.2.13.4.
                        
                        
                           
                                       —
                                    
                                    
                                       Kakaový prášok predávaný konečnému spotrebiteľovi alebo ako zložka sladeného kakaového prášku predávaného konečnému spotrebiteľovi (čokoládový nápoj)
                                    
                                 
                        
                           0,60 
                        
                     
                           3.2.14.
                        
                        
                           Produkty živočíšneho pôvodu – suchozemské zvieratá (6)
                           
                        
                        
                            
                        
                     
                           3.2.14.1.
                        
                        
                           Mäso (okrem vedľajších jatočných produktov) z hovädzieho dobytka, oviec, ošípaných a hydiny
                        
                        
                           0,050 
                        
                     
                           3.2.14.2.
                        
                        
                           Konské mäso okrem vedľajších jatočných produktov
                        
                        
                           0,20 
                        
                     
                           3.2.14.3.
                        
                        
                           Pečeň z hovädzieho dobytka, oviec, ošípaných, hydiny a koní
                        
                        
                           0,50 
                        
                     
                           3.2.14.4.
                        
                        
                           Obličky z hovädzieho dobytka, oviec, ošípaných, hydiny a koní
                        
                        
                           1,0 
                        
                     
                           3.2.15.
                        
                        
                           Produkty živočíšneho pôvodu – ryby, rybie produkty a akékoľvek iné potravinové produkty z morských a sladkovodných živočíchov
                        
                        
                            
                        
                     
                           3.2.15.1.
                        
                        
                           Svalovina z rýb (
                              24
                              )
                              (
                              25
                              )okrem druhov uvedených v bodoch 3.2.15.2, 3.2.15.3 a 3.2.15.4
                        
                        
                           0,050 
                        
                     
                           3.2.15.2.
                        
                        
                           Svalovina týchto rýb (24)
                              (25):
                           makrela (Scomber species), tuniak (Thunnus species, Katsuwonus pelamis, Euthynnus species), hlaváčovitá ryba (Sicyopterus lagocephalus)
                        
                        
                           0,10 
                        
                     
                           3.2.15.3.
                        
                        
                           Svalovina týchto rýb (24)
                              (25):
                           tuniak makrelovitý (Auxis species)
                        
                        
                           0,15 
                        
                     
                           3.2.15.4.
                        
                        
                           Svalovina týchto rýb (24)
                              (25):
                           sardela (Engraulis species), mečiar veľký (Xiphias gladius), sardinka európska (Sardina pilchardus)
                        
                        
                           0,25 
                        
                     
                           3.2.15.5.
                        
                        
                           Kôrovce (26): svalovina z končatín a abdominálnej časti (44). V prípade krabov a krabom príbuzných kôrovcov (Brachyura a Anomura) svalovina z končatín.
                        
                        
                           0,50 
                        
                     
                           3.2.15.6.
                        
                        
                           Lastúrniky (26)
                           
                        
                        
                           1,0 
                        
                     
                           3.2.15.7
                        
                        
                           Hlavonožce (bez vnútorností) (26)
                           
                        
                        
                           1,0 
                        
                     
                           3.2.16.
                        
                        
                           Počiatočná dojčenská výživa, následná dojčenská výživa a potraviny na osobitné lekárske účely určené pre dojčatá a malé deti (3)
                              (29) a nápoje na výživu malých detí (29)
                              (57)
                           
                        
                        
                            
                        
                     
                           3.2.16.1.
                        
                        
                           
                                       —
                                    
                                    
                                       uvádzané na trh vo forme prášku a vyrábané z bielkovín z kravského mlieka alebo z bielkovinových hydrolyzátov kravského mlieka
                                    
                                 
                        
                           0,010 
                        
                     
                           3.2.16.2.
                        
                        
                           
                                       —
                                    
                                    
                                       uvádzané na trh v tekutej forme a vyrábané z bielkovín z kravského mlieka alebo z bielkovinových hydrolyzátov kravského mlieka
                                    
                                 
                        
                           0,005 
                        
                     
                           3.2.16.3.
                        
                        
                           
                                       —
                                    
                                    
                                       uvádzané na trh vo forme prášku a vyrábané zo sójových bielkovinových izolátov, samotných alebo v zmesi s bielkovinami z kravského mlieka
                                    
                                 
                        
                           0,020 
                        
                     
                           3.2.16.4.
                        
                        
                           
                                       —
                                    
                                    
                                       uvádzané na trh v tekutej forme a vyrábané zo sójových bielkovinových izolátov, samotných alebo v zmesi s bielkovinami z kravského mlieka
                                    
                                 
                        
                           0,010 
                        
                     
                           3.2.17.
                        
                        
                           Nápoje na výživu malých detí (29)
                              (57)
                           
                        
                        
                            
                        
                     
                           3.2.17.1.
                        
                        
                           
                                       —
                                    
                                    
                                       uvádzané na trh vo forme prášku a vyrábané z izolátov rastlinných bielkovín okrem sójových bielkovinových izolátov, samotných alebo v zmesi s bielkovinami z kravského mlieka
                                    
                                 
                        
                           0,020 
                        
                     
                           3.2.17.2.
                        
                        
                           
                                       —
                                    
                                    
                                       uvádzané na trh v tekutej forme a vyrábané z izolátov rastlinných bielkovín okrem sójových bielkovinových izolátov, samotných alebo v zmesi s bielkovinami z kravského mlieka
                                    
                                 
                        
                           0,010 
                        
                     
                           3.2.18
                        
                        
                           Spracované potraviny na báze obilia a detská výživa pre dojčatá a malé deti (3)
                              (29)
                           
                        
                        
                           0,040 
                        
                     
                           3.2.19.
                        
                        
                           Nápoje pre dojčatá a malé deti, takto označené a predávané, okrem tých, ktoré sú uvedené v bodoch 3.2.16 a 3.2.17
                        
                        
                            
                        
                     
                           3.2.19.1.
                        
                        
                           uvádzané na trh v tekutej forme alebo určené na rekonštituovanie na základe pokynov výrobcu vrátane ovocných štiav (
                              4
                              )
                           
                        
                        
                           0,020 
                        
                     
                           3.2.20.
                        
                        
                           Výživové doplnky (39)
                           
                        
                        
                            
                        
                     
                           3.2.20.1.
                        
                        
                           Výživové doplnky s výnimkou výživových doplnkov uvedených v bode 3.2.20.2
                        
                        
                           1,0 
                        
                     
                           3.2.20.2.
                        
                        
                           Výživové doplnky pozostávajúce výlučne alebo najmä zo sušených morských rias, z výrobkov získaných z morských rias alebo zo sušených lastúrnikov
                        
                        
                           3,0 
                        
                     
                           3.2.21.
                        
                        
                           Soľ
                        
                        
                           0,50 
                        
                     
            
               (*1)  Maximálne hodnoty obsahu sa neuplatňujú na stromové orechy alebo olejnaté semená určené na drvenie a rafináciu oleja za predpokladu, že zvyšné lisované orechy alebo olejnaté semená sa neumiestňujú na trh ako potraviny. V prípade, že sa zvyšné lisované stromové orechy alebo olejnaté semená umiestňujú na trh ako potraviny, uplatňujú sa maximálne hodnoty obsahu so zohľadnením článku 2 ods. 1 a článku 2 ods. 2 tohto nariadenia.
            
               (*2)  Maximálne hodnoty obsahu sa neuplatňujú na obilniny používané na výrobu sladu na výrobu piva alebo destilátov za predpokladu, že zvyšný slad sa neumiestňuje na trh ako potravina. V prípade, že sa zvyšný slad umiestňuje na trh ako potravina, uplatňujú sa maximálne hodnoty obsahu so zohľadnením článku 2 ods. 1 a článku 2 ods. 2 tohto nariadenia.“